Diari Oficial de la Generalitat Valenciana


Sumari del DOGV 8481, del 07-02-2019 (2019/936)

Informació pública de l'aprovació de l'informe ambiental i territorial estratègic de la modificació puntual del Pla parcial 158 polígon Vara de Quart. Expedient G-13226-1499-584669.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/936


Data del document
:   30-01-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del Pla parcial 158 polígon Vara de Quart. Expedient L-89200-5586-133279. [2019/936]  
La Junta de Govern Local de l'Ajuntament de València, en sessió celebrada el 25 de gener de 2019, va adoptar l'acord que en la part dispositiva diu el següent:  
  
«Primer. Concloure que la proposta de modificació puntual del Pla parcial 158 polígon Vara de Quart, proposada per la mercantil SALTOKI, SA, no té efectes significatius sobre el medi ambient d'acord amb els criteris establits en l'annex VIII de la LOTUP.  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del Pla parcial 158 polígon Vara de Quart, i designar com a alternativa més idònia mediambientalment en aquesta actuació l'alternativa 1 descrita en el fonament de dret quart d'aquest informe, de manera que s'haurà de tindre en compte que en el moment d'execució de les obres d'urbanització del vial interior hauran de prendre's les mesures necessàries per a satisfer la normativa en matèria de contaminació acústica i atmosfèrica vigent.  
Tercer. Donar compte del contingut de la resolució d'Informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloure aquest informe en la documentació de l'instrument de planejament urbanístic i identificar com a públic interessat el diari Las Provincias, la mercantil Multiactividades Reunidas, SL, Gestiona Radio Valencia, 7 Pádel, la Grua Municipal de València, i l'Associació de Veïns Tres Forques - Vara de Quart.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. Aquesta resolució d'Informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el DOGV, no s'ha procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
  
València, 30 de gener de 2019.- El secretari: Manuel Latorre Hernández.